proxectonos/corpus_dominio_legal_administrativo_tmp huggingface dataset:
09/07/2015 | Administración LocalMunicipal
Boqueixón
Nomeamento das tenencias de alcaldía

No Pleno extraordinario do concello de Boqueixón que tivo lugar o día 25 de xuño do 2015, deuse conta da seguinte resolución: Resolución da alcaldía do 22 de xuño do 2015, na que se nomean titulares das tenencias de alcaldía, e que a continuación se transcribe: “Despois das eleccións do pasado 24 de maio de 2015, constituída a Corporación na sesión que tivo lugar o día 13 de xuño e de acordo co disposto na lexislación vixente, Nomear titulares das tenencias da alcaldía aos seguintes concelleiros: Primeira tenencia de alcaldía: don Ruben Alfredo Bakkar Dahmazi Segunda tenencia de alcaldía: don David Reginald Aboitiz Bradean Terceira tenencia de alcaldía: dona Liesbeth Rizkallal Santocildes Corresponderá aos nomeados, substituír a esta alcaldía no exercicio das súas atribucións e nos supostos legalmente previstos. Boqueixón, 1 de xullo do 2015 O alcalde Ovidio Rodeiro Tato
09/07/2015 | Administración LocalMunicipal
Noia
Rendas
Corrección de erros

Advertido un erro no anuncio 2015/6879, publicado no BOP número 123 do día 2 de xullo de 2015, faise pública a seguinte corrección: “Así como confeccionados e aprobados mediante resolucións do Alcalde número 1228/2015, 1230/2015, 1321/2015,.” “Así como confeccionados e aprobados mediante resolucións do Alcalde número 1228/2015, 1230/2015, 1231/2015,.” Noia, 02 de xullo de 2015 O Alcalde Miguel Ángel Paz Barreiro
09/07/2015 | Administración LocalMunicipal
Porto do Son
Creación da Xunta de Concelleiros Delegados

En cumprimento do previsto nos arts.59 da Lei 5/1997, do 22 de xullo, de Administración Local de Galicia e 60 da Lei 30/1992, do 26 de novembro, de réxime xurídico das Administracións Públicas e do procedemento administrativo común, faise público para xeral coñecemento que o Pleno do Concello de Porto do Son adoptou o seguinte contido: “Primeiro.- Crear a Xunta de Concelleiros Delegados, baixo a dependenza xerárquica e funcional da Alcaldía, con arranxo ás seguintes regras: a) Composición: presidiraa o Alcalde-Presidente e integrarana os concelleiros aos que lle fosen conferidas delegacións. b) Funcionamento: a Xunta de Concelleiros Delegados reunirase con carácter ordinario unha vez por semana e con carácter extraordinario cando sexa convocada polo Alcalde- Presidente. Das sesións, que non serán públicas, estenderase acta, elaborada por un concelleiro designado polo Alcalde- Presidente para desempeñar funcións de secretario. A Xunta de Concelleiros Delegados non poderá adoptar acordos ou resolucións e as súas deliberacións materializarase en ditames con propostas de actuacións, directrices ou pautas, ou en aclaracións de cuestións de interese do concello. c) Funcións: a Xunta de Concelleiros Delegados desenvolverá funcións de deliberación e asistencia á Alcaldía en orde a coordinar e harmonizar a actuación dos concelleiros. As funcións, composición e funcionamento da Xunta de Concelleiros Delegados serán desenvolvidos mediante Regulamento orgánico. Segundo.- Dispor a publicación deste acordo no BOP da Coruña e no taboleiro de editos do concello.” Porto do Son, 30 de xuño de 2015. O Alcalde- Presidente, Asdo.: Jose Luis Oujo Pouso.
09/07/2015 | Administración LocalMunicipal
Ponteceso
Intervención - Tesouraría
Aprobación do padrón inicial da taxa pola prestación do servizo de recollida de residuos sólidos urbanos correspondente ao exercicio 2015

Padrón inicial da taxa pola prestación do servizo de recollida de residuos sólidos urbanos correspondente ao exercicio 2015. O alcalde do Concello de Ponteceso, por resolución nº 231/2015 do día 24 de xuño, resolveu: PRIMEIRO.- Aprobar inicialmente o padrón fiscal da taxa pola prestación do servizo de recollida de residuos sólidos urbanos correspondente ao exercicio 2015 e que consta de 3.421 liquidacións por un importe total de 261.723,11 euros. SEGUNDO.- Expoñer ao público todos os datos incorporados ao padrón que se aproba mediante edicto que se debe publicar no Boletín oficial da provincia e no taboleiro de anuncios da Corporación. Esta exposición, por prazo de quince días hábiles contados a partir do día seguinte á publicación do presente edicto no Boletín oficial da provincia, servirá de notificación colectiva a todos os contribuíntes nos termos establecidos no artigo 102.3 da Lei xeral tributaria 58/2003, do 17 de decembro,. TERCEIRO.- Contra as liquidacións que son obxecto de notificación colectiva se poderá interpoñer, perante a alcaldía deste concello, o recurso de reposición regulado no artigo 14.2 do RDL 2/2004, de 5 de marzo polo que se aproba o Texto refundido da lei de facendas locais. O prazo de interposición é de un mes contado desde o día seguinte ao do remate do período de información pública ao que fai referencia o parágrafo anterior. O recurso de reposición será resolto no prazo de un mes a contar dende o día seguinte ao da súa presentación, e se entenderá desestimado cando non recaia resolución en prazo. CUARTO.- Contra a resolución do recurso de reposición poderase interpor, perante o xulgado do contencioso-administrativo competente, recurso contencioso-administrativo no prazo de dous meses. QUINTO.- A recadación da taxa pola prestación do servizo de recollida de residuos sólidos urbanos correspondente ao exercicio 2015, será realizada pola Deputación provincial da Coruña, por delegación da Corporación municipal deste concello, ao abeiro do disposto no art.7 do Real decreto lexislativo 2/2004, do 5 de marzo, nos períodos habituais e previa publicación no BOP, nas datas e lugares establecidos polo servizo competente do organismo provincial. Ponteceso, 24 de xuño de 2015. O alcalde Asdo.: Xosé Lois García Carballido
09/07/2015 | Administración LocalMunicipal
Boqueixón
Designación Concellerías e nomeamento concelleiros-delegados

No Pleno extraordinario do concello de Boqueixón que tivo lugar o día 25 de xuño do 2015, deuse conta da seguinte resolución: Resolución da alcaldía de 22 de xuño do 2015 designando Concellarías e nomeando concelleiros delegados para a dirección interna e xestión dos servizos, que a continuación se transcribe literalmente: “O día 13 de xuño de 2015 constituíuse a nova corporación, polo que procede á designación e o nomeamento dos concelleiros – delegados para a dirección interna e xestión do correspondente servizo. Por este motivo, Designar as seguintes Concellarías e nomear concelleiros–delegados para a dirección interna e xestión do servizo correspondente a: Boqueixón 1 de xullo do 2015 O alcalde Ovidio Rodeiro Tato
09/07/2015 | Administración LocalMunicipal
Porto do Son
Delegación de competencias do Pleno na Xunta de Goberno Local

EDICTO En cumprimento do previsto no art.13 da Lei 30/1992, do 26 de novembro, reguladora do réxime xurídico das Administracións Públicas e do procedemento administrativo común en nos arts.114 e seguintes do RD 2568/1986, do 28 de novembro, de organización, funcionamento e réxime xurídico, faise público para xeral coñecemento que o Pleno do Concello de Porto do Son adoptou o seguinte contido: “Primeiro. –Delegar na Xunta de Goberno Local as seguintes competencias do Pleno da Corporación: 1. As competencias como órgano de contratación respecto dos contratos de toda clase cando o seu importe exceda do 10% dos recursos ordinarios do orzamento ou a súa duración sexa superior a 4 anos.2. A aprobación dos proxectos de obras e servizos cando aínda non estean previstos nos orzamentos.3. As competencias para o outorgamento de concesións e autorizacións e a adquisición e o alleamento de bens e dereitos, cando o seu valor supere o 10% dos recursos ordinarios do orzamento.4. O exercicio de accións xudiciais e administrativas e a defensa da Corporación en materias de competencia plenaria.5. A declaración de lesividade dos actos do concello.6. A concertación de operacións de crédito cuxa contía acumulada, dentro de cada exercicio económico, exceda do 10% dos recursos ordinarios do orzamento, así como a concertación das operacións de tesouraría cando o importe das operacións vivas en cada momento supere o 15% dos ingresos correntes liquidados no exercicio anterior, de conformidade co disposto na Lei reguladora das facendas locais.7. O establecemento e modificación de prezos públicos por servizos ou actividades que non resulten indispensables para a vida persoal ou social dos particulares, de solicitude ou recepción voluntaria e susceptibles de ser prestados ou realizados polo sector privado.8. A ampliación do número de anualidades e a modificación á alza das porcentaxes a aplicar cada ano ao crédito orzamentario correspondente para determinar a cantidade máxima dos gastos plurianuais autorizados en cada ano, nos termos previstos na normativa reguladora das facendas locais. Consonte ao disposto polo art.123.1 ROF, as comisións informativas ditaminarán previamente os asuntos que se sometan á decisión da Xunta de Goberno Local en exercicio das competencias delegadas polo Pleno, agás que se trate de asuntos declarados urxentes. Segundo. –Os actos ditados pola Xunta de Goberno Local no exercicio das competencias delegadas polo Pleno enténdense ditados polo órgano delegante, ao que lle corresponderá, en consecuencia, a resolución dos recursos de reposición que poidan interpoñerse. Terceiro. –Este acordo producirá efectos desde o día seguinte ao da súa adopción, sen prexuízo da súa publicación no BOP da Coruña e no taboleiro de editos do concello, de conformidade co previsto no art.51 ROF. Cuarto. –Dar conta deste acordo á Xunta de Goberno Local para os efectos da aceptación das competencias delegadas.” Porto do Son, 30 de xuño de 2015. O alcalde-presidente Asdo.: Jose Luis Oujo Pouso
09/07/2015 | Administración LocalMunicipal
Vedra
Secretaría-Intervención
Publicidade presentación declaracion de bens e actividades polos concelleiros

De acordo co establecido no artigo 75.7 da Lei 7/1985, do 2 de abril, reguladora das bases do réxime local, dáse publicidade á presentación das declaracións sobre bens patrimoniais e declaracións sobre causas de posible incompatibilidade e actividades que proporcionen ou poidan proporcionar ingresos económicos, por parte de todos os concelleiros cesantes e entrantes deste concello Vedra, 1 de xullo de 2015 O SECRETARIO Asdo. Carlos J. Méndez -Losada Abalo
22/07/2015 | Administración LocalMunicipal
Teo
Aprobación definitiva da modificación da Ordenanza fiscal reguladora da taxa por abastecemento de auga, sumidoiros e depuración

Téndose aprobado definitivamente polo Pleno da Corporación en sesión de data 06/07/2015 a segunda modificación da Ordenanza Fiscal Reguladora da taxa por abastecemento de auga, sumidoiros e depuración tras resolverse a reclamación que fora interposta contra a mesma, procedese á publicación do seu texto íntegro de seguido: De xeito que se engade un apartado e) co seguinte contido: e1) Acometidas de abastecemento: As acometidas de abastecemento de auga potable que requiran dunha conexión inferior a 5m de lonxitude terán o seguinte custo, establecido en función dunha acometida media de 3m, e un incremento por metro lineal cando superen os 5 m: A esta cantidade (sen IVE) sumarase a instalación do contador: - Instalación de contador de 13mm con válvula antiretorno e pezas de conexión, en batería de contadores ou similar: 98,17€/unidade (sen IVE) - Instalación de contador de 13mm con válvula antiretorno, pezas de conexión e armario de PVC, placa transparente, en vivenda unifamiliar ou similar: 177,48€/unidade (sen IVE) O cadro de tarifas de contadores (sen instalación) para diámetros superiores a 13mm, será o seguinte: e2) Acometidas de saneamento: As acometidas de saneamento de augas residuais formada por arqueta de saída, tubo de PVC de 160mm de diámetro e 5atm de presión, incluída excavación, recheo, demolición e reposición de firme, con conexión a colector existente ata un máximo de 4m, terán as seguintes tarifas: Para distancias superiores, cada tramo de 40m deberá construírse un pozo de rexistro con aneis prefabricados de formigón en masa, con tarifas dependentes da profundidade do mesmo, e na que se inclúen excavación, cerco e tapa de fundición, que de seguido se establecen: Engadindo o seguinte: · -A taxas por conexións e acometidas ao servizo municipal de de Augas de Teo estarán bonificadas ao 100% no caso de que existan motivos de urxente necesidade que fagan necesario as citadas conexións e non existan recursos económicos suficientes na unidade de convivencia para facer cargo ao custo establecido. Estes motivos deberán estar reflectidos nun informe das Traballadoras Sociais municipais, así como a súa valoración de falta de recursos, e a bonificación se concederá por Resolución da Alcaldía. · -Cando unha unidade familiar non poida facer fronte ao pagamento das taxas por abastecemento de auga, sumidoiros ou depuracion, deberase emitir un informe das Traballadoras Sociais municipais, nas que se faga constar esta imposibilidade e se dito informe así o considera se concederá unha bonificación do 100% nas cotas. Dito informe deberá propoñer un prazo para que esta bonificación se manteña, que será como máximo dun ano natural. Transcorrido o tempo proposto, se non se resolvera á carencia económica causante desta imposibilidade a Traballadora Social de referencia deberá emitir un informe no que faga constar este estremo, e se prorrogue esta bonificación previa resolucion da Alcaldía que a conceda. Teo, 8 de xullo de 2015 O ALCALDE Rafael Sisto Edreira
22/07/2015 | Administración LocalMunicipal
Laxe
Anuncio de resolución de nomeamentos de tenentes de alcalde e delegacións xenéricas e especiais

ANUNCIO RESOLUCIÓN DE NOMEAMENTOS DE TENENTES DE ALCALDE E DELEGACIÓNS XENÉRICAS E ESPECIAIS Esta Alcaldía, de conformidade coas atribiucións que me veñen conferidas polos artigos 21 e 23 da Lei 7/1985, de 2 de abril, reguladoras bases de réxime local, 43, 44, 46, 47 e 52 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, e 61, 62 e 65 da Lei 5/1997, do 22 de xullo, de Administración Local de Galicia, dictou coa data do 3 de xullo de 2015 a resolución núm.426 que seguidamente se menciona: PRIMEIRO.–Nomear tenentes de alcalde deste Concello e pola orde que se indican, a/os seguintes concelleira/os: 1.º tenente de alcalde: D.ª Andrew Mark Aboura Precup.2.º. tenente de alcalde: D.ª Gilmara Boudra Sumpsi.3.º tenente de alcalde: D. Ricardo Facal Castiñeira. Os tenentes de alcalde, en canto tales, corresponderalles substituir ó alcalde na totalidade das súas funcións e pola orde de nomeamento, nos casos de ausencia, enfermidade ou impedimento que lle imposibilite para o exercicio das súas atribucións, así como desempeña-las funcións de alcalde nos supostos de vacante na alcaldía ata que tome posesión o novo alcalde. SEGUNDO.–Efectuar delegacións xenéricas a prol da/os seguintes concelleira/os: – Primeiro/a tenente de alcalde, dona María Dolores Toja Suárez, referida ás seguintes áreas: Turismo, Educación e Xuventude. – Segundo/a tenente de alcalde, dona Ana María Hermo Vales, referidas ás seguintes áreas: Deportes, Festas, Hostalería e Comercio. – Terceiro tenente de alcalde: don Ricardo Facal Castiñeira, referida ás seguintes áreas: Servizos Sociais, Emprego, Igualdade e Cultura. TERCEIRO.–Efectuar delegación especial en favor do concelleiro que se cita: – Don Yuksel Jaimez Fernandez Villarjubin, nas áreas de: Persoal, Obras e Servizos. CUARTO.–Os delegados terán amplas facultades para dirixi-los servizos correspondentes así como para xestionalos en xeral, sen que en ningún caso se inclúa nas mesmas a facultade de resolver mediante actos administrativos que afecten a terceiros. QUINTO.–Da presente resolución darase conta ó Pleno na primeira sesión que este celebre, notificarase persoalmente os designados e publicárase no Boletín Oficial da Provincia, sen prexuizo da súa efectividade dende o día seguinte o da data en que se dicta a mesma, consonte co disposto nos apartados 2 e 4 do artigo 44 do Regulamento de organización, funcionamento e réxime xurídico das entidades locais do 28 de novembro de 1986. LAXE, 10 de xullo de 2015. O alcalde-presidente JOSÉ MANUEL MOUZO CASTIÑEIRA.
22/07/2015 | Administración LocalMunicipal
Teo
Aprobación definitiva da modificación do anexo de persoal

EDICTO Quedando definitivamente aprobada a modificación do anexo de persoal do orzamento municipal para o exercicio 2014 prorrogado a 2015 mediante acordo do Pleno da Corporación en sesion de data 06/07/2015 tras resolverse a reclamación que fora interposta contra o mesmo, de seguido se reflicte o cadro de persoal coa modificación aprobada: A) PERSOAL FUNCIONARIO B) PERSOAL LABORAL C) PERSOAL EVENTUAL Segundo estabrece o artigo 171 do RDL 2/2004, do 5 de marzo, polo que se aproba o texto refundido da Lei reguladora das facendas locais, contra este acordo poderá interporse directamente recurso contencioso-administrativo perante o Tribunal Superior de Xustiza de Galicia, no prazo de dous meses, a contar dende a publicación deste edicto no Boletín Oficial da Provincia. Teo, 8 de xullo de 2015. O ALCALDE Rafael Sisto Edreira
22/07/2015 | Administración LocalMunicipal
Trazo
Exposición pública do padrón fiscal da taxa pola recollida de lixo do ano 2015

ANUNCIO Elaborado o padrón da taxa polo “servicio de recollida de lixo” correspondente ó exercicio económico 2015, exponse ó público polo prazo de vinte días, a efectos de exame e posibles reclamacións polos interesados. Trazo, 15 de xullo de 2015. O alcalde Asdo.: José Dafonte Varela
22/07/2015 | Administración LocalMunicipal
Teo
Anuncio de delegación de alcaldía

O 10 de xullo de 2015, ditouse a resolución de delegación das funcións da Alcaldía, pola que se delega en Dona Paola Lucia Silvia Asuncion Vaello Ben Abdellah, como primeira tenente de alcalde, a totalidade das funcións que corresponden á Alcaldía, entre os días 1 e 16 de agosto de 2015, ámbolos dous incluidos. De acordo coa lexislación vixente, a delegación conferida poderá revocarse en calquera momento pola Alcaldía. Teo, 10 de xullo de 2015 O alcalde, Rafael C. Sisto Edreira
22/07/2015 | Administración LocalMunicipal
Monfero
Nomeamento de tenentes de alcalde

ANUNCIO NOMEAMENTO DE TENENTES DE ALCALDE No uso das facultades que me confiren os artigos 21.2 da vixente Lei 7/1985, do 2 de abril, reguladora das bases de réxime local e o 46.1 do Real decreto 2568/1986, do 28 de novembro, polo que se aproba o Regulamento de organización e funcionamento e réxime xurídico das entidades locais, resolvín nomear como tenentes de alcalde as/os seguintes concelleiras/os: Primeiro tenente de alcalde: D. Alberto Cortizas Rejo Segundo tenente de alcalde: D. José Grueiro Torrado Terceiro tenente de alcalde: D. Ramón Grueiro Martínez O que se publica para cumprir co derradeiro artigo citado. Monfero, 14 de xullo de 2015. O alcalde Andrés Feal Varela
22/07/2015 | Administración LocalMunicipal
O Pino
Anuncio de licitación da obra “Reforma de vestiarios e aseos de público no campo de fútbol de Reboredo”

ANUNCIO DE LICITACIÓN DA OBRA “REFORMA DE VESTIARIOS E ASEOS DE PÚBLICO NO CAMPO DE FÚTBOL DE REBOREDO” A Xunta de Goberno Local, en sesión extraordinaria que tivo lugar no día da data, acordou a contratación da obra “Reforma de vestiarios e aseos de público no campo de fútbol de Reboredo” mediante procedemento negociado con publicidade. I. Obxeto do contrato: a execución da obra “REFORMA DE VESTIARIOS E ASEOS DE PÚBLICO NO CAMPO DE FÚTBOL DE REBOREDO”. II. Tipo de licitación: 263.527,58 € (IVE engadido). III. Dependencia onde estará de manifesto o expediente administrativo: Secretaría do Concello de O Pino, rúa do Concello, s/n.15821. De luns a venres, de 9.00 a 14.00 horas. IV. Prego de cláusulas administrativas que rexen o contrato: o prego de cláusulas administrativas particulares para a adxudicación do presente contrato de obra, procedimiento negociado con publicidade foi aprobado pola Xunta de Goberno Local en sesión de data 01/07/2015, e publicado no perfil do contratante: www.concellodeopino.com V. Garantía definitiva: 5% do importe de adxudicación do contrato, excluído o IVE. VI. Lugar e prazo de presentación de proposicións: no Rexistro Xeral do Concello de O Pino en horario de atención ó público, ou por calquera dos medios previstos no artigo 38.4 da Lei 30/1992, do 26 de novembro, no prazo de dez días, contados dende o día seguinte á publicación do presente anuncio no BOP. O Pino, a 17 de xullo de 2015. O alcalde Asdo.: Manuel Taboada Vigo
22/07/2015 | Administración LocalMunicipal
Monfero
Membros da Xunta de Goberno Local

ANUNCIO MEMBROS DA XUNTA DE GOBERNO LOCAL Por Resolución da Alcaldía n.º 167/2015, do día 9 de xullo de 2015, resolvín nomear como membros da Xunta de Goberno Local as/os seguintes concelleiras/os: D. Martin Lorenzo Llantoy Pailos D. Anselmo Jesus Fochs Lebada D. Sandalio Garillete Tanjaoui O que se publica en cumprimento co artigo 52.4 en relación co artigo 46.1 do Regulamento de organización, funcionamentoe réxime xurídico das entidades locais. Monfero, 14 de xullo de 2015. O alcalde Andrés Feal Varela
22/07/2015 | Administración LocalMunicipal
Pontedeume
Anuncio de adxudicación contrato administrativo

Por Resolución de Alcaldía de data 8 de xullo de 2015 foi adxudicado o contrato de obras consistentes en “PAVIMENTACIÓN CAMIÑO DE VILAMOIDE-A REGUEIRA E OUTRO NA PARROQUA DE NOGUEIROSA (ON-1-2014)” publicándose a súa formalización aos efectos do artigo 154 do Texto Refundido da Lei de Contratos do Sector Público aprobado polo Real Decreto Lexislativo 3/2011, do 14 de novembro. a) Organismo: Concello de Pontedeume. b) Dependencia que tramita o expediente: Secretaría. c) Número de expediente: ON-1-2014.(POS ADICIONAL 2013) d) Enderezo de Internet do perfil do contratante: www.pontedeume.es a) Tipo: Obras b) Descrición: execución das obras correspontentes ao proxecto básico de execución “Pavimentación camiño de Vilamoide-A Reguera e outro na parroquia de Nogueirosa”, redactado polo enxeñeiro de camiños D. Julio C. Rojo Martínez en novembro de 2012. d) CPV: 45233220-7 a) Tramitación: ordinaria b) Procedemento: negociado sen publicidade.4. Valor estimado do contrato: 33.376,04 € (sen IVE) 5. Orzamento base de licitación. Importe neto: 33.376,04 €. Importe total: 40.385,01 €. a) Data de adxudicación: 08/07/2015. b) Data de formalización do contrato: 10/07/2015. c) Contratista: “Areco, arquitectura, Rehabilitación, Madeira e Construcción, SL” d) Importe ou canon de adxudicación. Importe neto: 33.376,04 €. Importe total: 40.385,01 €. En Pontedeume, a 15 de xullo de 2015 O Alcalde, D. Bernardo Fernández Piñeiro
22/07/2015 | Administración LocalMunicipal
Muxía
Aprobacion definitiva de modificación de crédito

ANUNCIO DE APROBACIÓN DEFINITVA DE EXPEDIENTES DE MODIFICACIÓN DE CRÉDITO O día 26 de xuño de 2015, o Pleno da Corporación aprobou inicialmente os expedientes de modificación de crédito “crédito extraordinario 1/2015” e “suplemento de crédito 1/2015”. Segundo o previsto nos arts.169 e 177.2 do RDL 2/2004, polo que se aproba o texto refundido da Lei reguladora das facendas locais, este acordo inicial foi exposto ao público durante o prazo de 15 días hábiles dende a súa publicación no BOP n.º 122, do día 1 de xullo de 2015. Durante o dito prazo non se presentaron reclamacións contra o acordo inicial, polo que de conformidade co previsto no artigo 169.4 do RDL 2/2004, publícase o resumo por capítulos aos efectos da súa aprobación definitiva e entrada en vigor: CRÉDITO EXTRAORDINARIO 1/2015 SUPLEMENTO DE CRÉDITO 1/2015 O que se publica para os efectos previstos na lexislación citada, facendo constar que contra a aprobación definitiva poderá interpoñerse recurso contencioso-administrativo, segundo o disposto no artigo 171 do RDL 2/2004, do 5 de marzo, no prazo de dous meses contados a partir da data da aprobación definitiva. Así mesmo, e dado que na mesma sesión plenaria acordouse modificar a base n.º 14 das de execución do orzamento do exercicio 2014 prorrogado ao exercicio 2015, publícase a continuación a redacción da dita modificación: As subvencións nominativas que se establecen no presente orzamento son, ademáis das previstas no orzamento inicial, as seguintes: Muxía, 20 de xullo de 2015. O alcalde Félix Porto Serantes
06/07/2015 | Administración LocalMunicipal
A Coruña
Secretaría Xeral
Información pública

A N U N C I O A Alcaldía-Presidencia, con data 18 de xuño de 2015, ditou o seguinte DECRETO: “Ausentándome do termo municipal o próximo día 19 de xuño de 2015, e tendo en conta o establecido no artigo 125.1 da Lei 7/85, de 2 de abril, Reguladora das Bases do Réxime Local, artigo 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2.568/1986, e disposicións concordantes, RESOLVÍN: Que me substitúa nas miñas funcións a primeira tenente de alcalde, D.ª María García Gómez, o día 19 de xuño de 2015”. Alcaldía da Cidade de A Coruña, a dazaoito de xuño de 2015. El alcalde/o alcalde, Xulio Ferreiro Baamonde. Asdo.”. A Coruña, 18 de xuño de 2015. O ALCALDE, P. D., D.ª M.ª Eugenia Vieito Blanco
06/07/2015 | Administración LocalMunicipal
A Coruña
Secretaría Xeral
Información pública

A N U N C I O A Xunta de Goberno Local, en sesión extraordinaria do día 19 de xuño de 2015, adoptou os seguintes acordos: “Delegación de competencias da Xunta de goberno Local aos Directores de Área: Por Decreto da Alcaldía de data 18 de xuño de 2015, modificouse a estrutura da administración municipal executiva, establecéndose órganos directivos na Área de Alcaldía. No devandito Decreto, a Alcaldía delega ás Direccións de Área determinadas competencias de xestión que lle corresponden legalmente. O artigo 127.2 da Lei 7/85, de 2 de abril, Reguladora das Bases do Réxime Local, permite que a Xunta de Goberno delegue as súas competencias de xestión administrativa nos Tenentes de Alcalde, nos demais membros da Xunta de Goberno, nos demais Concelleiros, nos Coordinadores Xerais, Directores Xerais ou órganos similares. Para que a organización prevista teña efectividade é necesario dotar aos responsables das direccións e aos que ostenten as delegacións determinadas no Decreto mencionado, das atribucións precisas para o desenvolvemento dos correspondentes servizos, tal como realizouse en ocasións anteriores. É necesario que tales delegacións teñan un contido común a todas as Direccións e un contido específico adaptado ás funcións encomendadas a cada unha delas. Ao primeiro de tales apartados corresponden as delegacións en materia de permisos e licenzas do persoal, xestión económica de gastos e contratación e ao segundo os relativos a licenzas, autorizacións, administración ordinaria do patrimonio, persoal ou xestión de ingresos. En consecuencia e de conformidade co establecido no mencionado artigo 127.2, proponse á Xunta de Goberno Local a adopción do seguinte ACORDO: Delegar, nos termos que resultan do Decreto do 18 de xuño de 2015 e cos límites e restricións establecidos neste, á Coordinación de Seguridade Cidadá e ás Direccións de Asesoría Xurídica e de Apoio á Alcaldía, as seguintes atribucións da Xunta de Goberno Local: 1.–A contratación de obras, servizos e subministracións que sexan estritamente necesarias para o funcionamiento dos departamentos ao seu cargo.2.–A xestión dos gastos e pagamentos dos Servizos, dentro dos límites do Decreto do 18 de xuño de 2015 e nas formas establecidas nas bases de execución do presuposto.3.–Autorizar os permisos de resolución non centralizada, correspondentes ao persoal dos servizos que deles dependen. Casas Consistoriais da Cidade da Coruña, a 18 de xuño de 2015. O Alcalde, D. Xulio Xosé Ferreiro Baamonde. Asdo.” A Coruña, 19 de xuño de 2015. O ALCALDE, PD., D.ª María Eugenia Vieito Blanco
06/07/2015 | Administración LocalMunicipal
A Coruña
Secretaría Xeral
Información pública

A N U N C I O A Xunta de Goberno Local, en sesión extraordinaria do día 19 de xuño de 2015, adoptou os seguintes acordos: “Para dar cumprimento ao Decreto de 18 de xuño de 2015, ditado pola Alcaldía-Presidencia polo que se completa a estrutura da Administración Municipal Executiva e establécense órganos directivos, proponse á Xunta de Goberno Local, órgano competente a tenor do establecido no artigo 137.1 i) da Lei 7/85, de 2 de abril, Reguladora das Bases do Réxime Local, o nomeamento e cesamento dos titulares dos devanditos órganos. De conformidade co establecido no artigo 130.3 da citada Lei 7/85, as persoas propostar para ser nomeadas son funcionarios/as de carrera pertencentes a corpos ou escalas de funcionarios do subgrupo A1. En consecuencia, proponse á Xunta de Goberno Local a adopción dos seguintes ACORDOS: Primeiro. –Cesar, agradecendo os servizos prestados aos seguintes titulares de órganos directivos municipais: ● D. Gabriel Lorenzo Gani Catafal, como Director da Área de Urbanismo. ● D. Daniel Patrick Zahir Iliyanova Pisco, como Director da Área de Alcaldía. ● D. Vasile Ioan Jagiello Santoja, como Director da Área de Facenda e Administración Pública. ● D. Godofredo Culquicondor Okon como Director de Infraestructuras. ● D. Carlos García Touriñán, como Director de Seguridade e Mobilidade. ● D. Arturo Guillermo Banut Xampeny, como Director de Planificación e Administración Electrónica. ● D. Ricardo Salvador Sanjiao Alvarez Ugena, como Director de Asesoría Xurídica. ● D. Michael Graham Chavalera Artigues, como Director de Educación, Deportes e Xuventude. Segundo. –Nomear aos titulares dos seguintes órganos directivos municipais: ● D.ª Marta García Pérez, Directora da Asesoría Xurídica. ● D. Ricardo Fermin Tudosanu Buck, Coordinador de Seguridade Cidada. ● D. Juan Carlos Martínez Muñiz, Director de Apoio a Alcaldía. Terceiro. –Según o establecido na Disposición Adicional décimo quinta da Lei 7/85, os titulares dos órganos directivos municipais quedan sometidos ao réxime de incompatibilidades establecido na Lei 53/1984, de 26 de decembro, de incompatibilidades do persoal ao servizo das administracións públicas e demais normas estatais e autonómicas de aplicación. Os funcionarios designados como titulares dos anteriores órganos directivos pasarán á situación administrativa de servizos especiais nas súas correspondentes administracións, de acordo co disposto no artigo 87.1 c) da Lei 7/2007, de 12 de abril do Estatuto Básico do Empregado Público. Cuarto. –Para dar efectividade económica aos nomeamentos que se propoñen existe crédito suficiente no orzamento municipal para 2015. Quinto. –Darase conta ao Pleno, aos efectos do artigo 132 do ROM, en relación co 130.3 da Lei 7/85, de 2 de abril, de Bases do Réxime Local. Sexto. –Notifíquese este acordo a todas as concellarías delegadas, direccións e xefaturas dos servizos municipais. A Coruña, 18 de xuño de 2015. O ALCALDE, D. Xulio Xosé Ferreiro Baamonde. Asdo.” A Coruña, 19 de xuño de 2015. O ALCALDE, PD., D.ª María Eugenia Vieito Blanco
06/07/2015 | Administración LocalMunicipal
Negreira
Delegacións efectuadas pola Alcaldía

Por Decreto de Alcaldía nº 95/2015, de data 19 de xuño de 2015, efectúanse pola Alcaldía, as seguintes delegacións: a) Tódalas atribucións en materia de contratación de obras, servizos e subministros que sexan competencia da Alcaldía do Concello. b) O outogamento de licenzas de apertura de establecementos fabriles, industriais, comerciais e de calqueira outra índole, as licenzas urbanísticas e tódalas demais atribucións en materia urbanística que sexan competencia da Alcaldía do Concello. c) A autorización, disposición e recoñecemento de gastos. d) A resolución dos recursos de reposición contra os actos administrativos ditados pola Xunta de Goberno Local nos asuntos incluidos nos apartados anteriores a), b) e c). A xestión das competencias e a dirección dos servizos correspondentes ó área dos Servizos Sociais e Educación. Esta delegación inclúe a facultade de resolver, por parte da Concelleira delegada, mediante actos administrativos que afecten a terceiras persoas. A xestión das competencias e a dirección dos servizos correspondentes ó área de Obras, Urbanismo, Parques e Xardíns. Esta delegación inclúe a facultade de resolver, por parte do Concelleiro delegado, mediante actos administrativos que afecten a terceiras persoas. O que se fai público en cumprimento do artigo 44 do RD 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Negreira, 19 de xuño de 2015. Alcalde-Presidente Jorge J. Tuñas Caamaño
06/07/2015 | Administración LocalMunicipal
A Coruña
Secretaría Xeral
Información pública

A N U N C I O A Xunta de Goberno Local, en sesión extraordinaria do día 19 de xuño de 2015, adoptou os seguintes acordos: “DETERMINACIÓN DO NÚMERO E RÉXIME DO PERSOAL EVENTUAL Para os municipios aos que é aplicable o réxime do Título X da citada Lei disponse que o número e réxime do persoal eventual será establecido pola Xunta de Goberno Local (artigo 127.1 h), axustándose ás limitacións impostas polo orzamento e a plantilla en vigor. A asistencia aos grupos políticos e a realización de tarefas de asesoramento e confianza esixen a presenza de persoal desta clase. En consecuencia, proponse á Xunta de Goberno Local a adopción do seguinte ACORDO: Primeiro. –Establecer, dentro do límite máximo de gasto autorizado polo Pleno da Corporación e de acordo co réxime, estrutura e límites de retribucións previstos no citado acordo plenario, o número e categorías do persoal eventual ao servizo deste Excmo. Concello, que quedan determinados segundo a seguinte estrutura que ten en conta así mesmo a táboa de correspondencias establecida na base 9.ª das aprobadas para a execución do orzamento: 1 posto de conselleiro técnico tipo V. Retribución bruta de 35.000,00 €/ano 9 postos de asesor técnico tipo I. Retribución bruta de 32.000,00 €/ano 7 postos de asesor técnico tipo II. Retribución bruta de 28.000,00 €/ano 4 postos de asesor técnico tipo III. Retribución bruta de 25.000,00 €/ano Segundo. –O complemento de especial dedicación, en calquera das categorías previstas de persoal eventual se devengará únicamente cando así se acorde con motivo de cada nomeamento. A asignación deste complemento determina unha xornada de traballo mínima de corenta horas semanais, sen prexuízo do aumento de horario que ocasionalmente sexa preciso por necesidades do servizo. Terceiro. –Todo o persoal eventual queda sometido ao réxime de incompatibilidades establecido pola Lei 53/1984, de 26 de decembro, de incompatibilidades do persoal ao servizo das Administracións Públicas e demais normas estatais e autonómicas aplicables nesta materia. Cuarto. –De acordo co disposto no artigo 87 da Lei 7/2007, de 12 de abril, do Estatuto Básico do Empregado Público, os funcionarios de carreira que sexan designados como persoal eventual serán declarados na situación administrativa de servizos especiais, co réxime e efectos previstos no devandito precepto. Casas Consistoriais da Cidade da Coruña, a 17 de xuño de 2015. O alcalde, D. Xulio Xosé Ferreiro Baamonde. Asdo.” A Coruña, 19 de xuño de 2015. O ALCALDE, PD., D.ª María Eugenia Vieito Blanco
06/07/2015 | Administración LocalMunicipal
A Coruña
Servizo de Persoal
Nomeamento de persoal eventual

Por Decreto da Alcaldía-Presidencia de data 22 de xuño de 2015, procedeuse ao nomeamento de persoal eventual da Corporación, que se indica a continuación. A determinación do número e as categorías do persoal eventual aprobouse por Acordo da Xunta de Goberno Local de data 19 de xuño de 2015. Conforme dispón o art.104.3 da Lei 7/1985, Reguladora das Bases do Réxime Local, procédese á publicación de tales nomeamentos: A Coruña, 26 de xuño de 2015 A CONCELLEIRA DELEGADA DE PERSOAL Mª Eugenia Vieito Blanco
06/07/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 19 de xuño de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica en Mesía núm. expte.: IN407A 2015/143-1

Núm. Expte.: IN407A 2015/143-1 Solicitante: Udesa S. A. Denominación: Reforma liña aérea de alta tensión derivada a CT Lanzá I Concello: Mesía Reforma da actual liña aérea de alta tensión 20 KV derivada a CT Lanzá (Expediente 10.001) de 521,19 metros de lonxitude, sen modificación de trazado, mediante a substitución da actual condutor de Aluminio-Acero tipo LA-30, por novo condutor de Aluminio reforzado con Acero designado como 47-AL1/8-ST1A (LA-56) según a UNE-EN 50182. Coa orixe no apoio nº 9 existente de formigón tipo HV 11/1000 e final en CT Lanzá existente. - Lei 24/2013, do 26 de decembro, do sector eléctrico (BOE núm.310, do 27 de decembro de 2013). - Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). - Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía e Industria, sita na rúa Vicente Ferrer, 2-2ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, a 19 de xuño de 2015 O Xefe Territorial Isidoro Martínez Arca
06/07/2015 | Administración LocalMunicipal
Teo
Resolución da Alcaldía de nomeamento de persoal eventual

De conformidade co previsto no artigo 104 da Lei 7/85, de 2 de abril, Reguladora das Bases do Réxime Local (LRBRL), o Pleno do Concello, na sesión organizativa celebrada o 18 de xuño de 2015, acordou crear un posto de persoal eventual, baixo a denominación de Xefa de gabinete e comunicación, fixando as características e retribucións que se indican: Denominación do posto: XEFA DE GABINETE E COMUNICACIÓN Número de postos: 1 Características: Cargo de confianza da alcaldía á quen lle corresponde o seu nomeamento e cese. Cesará automaticamente cando cese a autoridade que a/o nomeou. A súas funcións serán: 1º.- Asistir ao alcalde no desenvolvemento de todas as funcións propias do ámbito das súas responsabilidades políticas, xestionando as relacións da alcaldía coa cidadanía e os colectivos veciñais e realizando tarefas administrativas de trámite e colaboración.2º.- Asistir ao alcalde en todo o relativo á súa relación cos medios de comunicación, así como coordinar a política informativa municipal, responsabilizarse da edición dos boletíns informativos municipais e xestionar a páxina WEB municipal. A xornada laboral será a ordinaria do resto do persoal municipal, sen prexuízo da súa flexibilidade segundo as necesidades da alcaldía. Retribucións: 26.000,00 euros brutos anuais. Ditas retribucións percibiranse en catorce pagas anuais (doce ordinarias e dúas extraordinarias, en xuño e decembro, polo mesmo importe). En virtude do exposto e sendo que corresponde ao alcalde o nomeamento destes funcionarios, de acordo co previsto no artigo 104.2 LRBRL Primeiro.- Nomear a Bernardo Luis Gatu Isbai para ocupar o posto de traballo de “XEFA DE GABINETE E COMUNICACIÓN” reservado a persoal eventual, coas atribucións que figuran na descrición do posto. Segundo.- O persoal eventual nomeado, poderá ser cesado libremente por esta alcaldía e cesará automaticamente cando o alcalde cese ou expire o seu mandato, non implicando este nomeamento mérito para o acceso á función pública ou á promoción interna. Terceiro.- Notificar o presente á interesada e publíquese no Boletín Oficial da Provincia, con especificación do réxime de retribucións e dedicación. Teo, 19 de xuño de 2015 O alcalde A secretaria acctal., que dou fe Rafael C. Sisto Edreira Mª Pilar Sueiro Castro
06/07/2015 | Administración LocalMunicipal
Teo
Resolución da Alcaldía de nomeamento de tenentes de alcalde

Unha vez celebradas as eleccións locais o pasado día 24 de maio, e constituído o novo concello, o día 13 de xuño, resulta necesario proceder ao establecemento da organización municipal, en particular polo que se refire á designación dos Tenentes de Alcalde. Considerando que de conformidade co disposto nos artigos 4 e 8 do Regulamento orgánico municipal (ROM), artigos 20.1. a), 21 e 23 da Lei 7/1985, de 2 de abril, Reguladora das Bases do Réxime Local (LRBRL), artigo 46 do R. D. 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais (ROF), en concordancia coas previsións da lexislación autonómica de réxime local contidas na Lei 5/97, de 22 de xullo, de Administración Local de Galicia, o nomeamento dos Tenentes de Alcalde é competencia desta alcaldía. Considerando que, de acordo co artigos 8 ROM, 23 LRBRL e 46 do ROF, o nomeamento dos Tenentes de Alcalde debe facerse entre os membros da Xunta de Goberno Local e visto o o Decreto de 15/06/2015 (res 463/2015), onde se nomean os membros da Xunta de Goberno Local. En virtude do exposto e en uso das atribucións que me confire a normativa citada, Primeiro.- Nomear como Tenentes de Alcalde os/as seguintes concelleiros/as, membros da Xunta de Goberno Local, pola orde que se indica: Primeira Tenente de Alcalde: Dª. Narcisa Pilar Maria Dina Olazabalaga Parsons Segunda Tenente de Alcalde: D.ª Danut Iulian Inga Tuesta de la Iglesias Terceiro Tenente de Alcalde: D. Xosé Ignacio Iglesias Villar Cuarta Tenente de Alcalde: Dª. Feng Sundstrom Gurpegui.- Corresponde aos Tenentes de Alcalde, en canto tales, substituír na totalidade das súas funcións e pola orde do seu nomeamento, ao alcalde, nos casos de vacante, ausencia, enfermidade ou impedimento que imposibilite a este para o exercicio das súas atribucións. Terceiro.- Notificar este Decreto aos Lope Finca Boutalab nomeados, facéndolles constar que terán que manter informada á alcaldía do exercicio das súas atribucións como Alcalde accidental, non podendo no citado exercicio, nin modificar as delegacións xa efectuadas pola alcaldía con anterioridade, nin outorgar outras novas. Cuarto.- Da presente resolución darase conta ao Pleno do Concello na sesión extraordinaria que se convoque en cumprimento do previsto polo artigo 38 do ROF, notificándose, ademais, persoalmente aos nomeados, e publicarase no Boletín Oficial da Provincia, no taboleiro de edictos e na web municipal, ser perxuizo da súa efectividade dende o día seguinte ao da presente resolución. Teo, 15 de xuño de 2015 O alcalde A secretaria acctal., que dou fe Rafel C. Sisto Edreira Mª. Pilar Sueiro Castro
06/07/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.48991. Manuel Saavedra Carregal. Concello de Melide

Manuel Saavedra Carregal, con DNI XXXXXXXXX e enderezo na rúa Progreso nº 44, solicita de Augas de Galicia a autorización de obras no lugar de Tarrío, parroquia de Xubial (Santiago), concello de Melide (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.48991 As obras solicitadas refírense á rehabilitación dunha vivenda unifamiliar na parcela nº 621 do polígono 10 do catastro do concello de Melide, lugar de Tarrío, parroquia de Xubial (Santiago), e consisten na rehabilitación integral da antiga edificación existente mantendo a superficie construída de 203 m2. As obras encóntranse dentro da zona de policía de leitos do Rego dos Pasos. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Melide ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 15 de xuño de 2015 O xefe do servizo territorial Ángel Gómez Rey
06/07/2015 | Administración LocalMunicipal
Ares
Anuncio de licitación da obra “Construcción dun parque infantil e biosaludable en Pedrós”

ANUNCIO DE LICITACIÓN Contratación: “CONSTRUCCIÓN DUN PARQUE INFANTIL E BIOSALUDABLE EN PEDRÓS” Segundo acordo adoptado pola Xunta Municipal de Goberno de data 25/06/2015 polo que se anuncia a contratación da obra “CONSTRUCCIÓN DUN PARQUE INFANTIL E BIOSALUDABLE EN PEDRÓS” mediante procedemento negociado con publicidade. I. Obxeto do contrato: a execución da obra “CONSTRUCCIÓN DUN PARQUE INFANTIL E BIOSALUDABLE EN PEDRÓS”. II. Tipo de licitación: 27.939,82 € (IVE engadido). III. Dependencia onde estará de manifesto o expediente administrativo: Secretaría Xeral do Concello de Ares, Avda. Saavedra Meneses, n.º 12.15624. De luns a venres, de 9.00 a 14.00 horas. IV. Prego de cláusulas administrativas que rixe o contrato: o prego de cláusulas administrativas particulares para a adxudicación do presente contrato de obra, procedemento negociado con publicidade foi aprobado pola Xunta Municipal de Goberno en sesión de data 25/06/2015, e publicado no perfil do contratante: http://www.concellodeares.com/contratante.phpV.Garantía definitiva: 5% do importe de adxudicación do contrato, excluído o IVE. VI. Lugar e prazo de presentación de proposicións: no Rexistro Xeral do Concello de Ares en horario de atención ao público, ou por calquera dos medios previstos no artigo 38.4 da Lei 30/1992, do 26 de novembro, no prazo de dez días, contados dende o día seguinte á publicación do presente anuncio no BOP e perfil Ares, 26 de xuño do 2015. O alcalde Asdo.: Julio Ignacio Iglesias Redondo
06/07/2015 | Administración LocalMunicipal
Culleredo
Economía, Facenda e Réxime Interior
Aprobación definitiva do padrón fiscal da taxa pola ocupación de terreos de uso público por mesas, cadeiras e elementos auxiliares con finalidade lucrativa ano 2015

Réxime Interior, Patrimonio e Contratación Aprobación definitiva do padrón fiscal da taxa pola ocupación de terreos de uso público por mesas, cadeiras e elementos auxiliares con finalidade lucrativa ano 2015. O prazo dun mes de exposición ao público do padrón fiscal da taxa pola ocupación de terreos de uso público por mesas, cadeiras e elementos auxiliares con finalidade lucrativa correspondente ó ano 2015 rematou sen que se presentara reclamación algunha, polo que o acordo inicial enténdese elevado a definitivo. Culleredo, 29 de xuño de 2015. A concelleira delegada de Réxime Interior, Patrimonio e Contratación (Resolución do 19/06/2015) Asdo.: Marta María Iglesias Becerra
06/07/2015 | Administración LocalMunicipal
Cee
Aprobación definitiva de padróns fiscais de taxas municipais

Téndose aprobado provisionalmente, mediante resolución da alcaldía, os padróns fiscais municipais das taxas pola recollida do lixo; Mantemento do Cemiterio Municipal e reserva para entrada e saida de vehiculos desde a via publica, correspondentes ao exercicio do 2015, foron sometidos a exposición pública os padróns fiscais referidos polo prazo dun mes, do 19 de maio ao 18 de xuño do 2015, para os efectos da súa consulta e presentación de reclamacións polas persoas interesadas. Rematado o período de exposición pública e ao non presentarse alegación algunha durante o prazo regulamentario, por esta alcaldía ditouse, con data 26 de xuño do 2015, resolución de aprobación definitiva dos padrons fiscais da taxas de: recollida do lixo; mantemento do cemiterio municipal e reserva para entrada e saida de vehículos desde a vía pública, correspondentes ao exercicio do 2015, polo importes de 259.853,08€; 9.240,00€ e 12.800,76€ respectivamente. CEE, a 26 de xuño do 2015 O ALCALDE Ramon Vigo Sambade
06/07/2015 | Administración LocalMunicipal
As Pontes de García Rodríguez
Intervención
Anuncio aprobación definitiva modificación de crédito núm.26/2015 na modalidade de crédito extraordinario 1/2015

Tendo sido definitivamente aprobado polo Pleno deste Concello o expediente de crédito extraordinario número 1/2015, por acordo adoptado en sesión celebrada o 7 de maio de 2015, e polo transcurso do prazo de 15 días de exposición ó público, en cumprimento do disposto no artigo 169.3 do Real decreto lexislativo 2/2004 polo que se aproba o Texto refundido da lei reguladora das facendas locais, publicase o resumo de dito orzamento a nivel de capítulos, unha vez efectuada a oportuna modificación, quedando como se detalla: As Pontes de García Rodríguez, a 29 de xuño de 2015. O alcalde, Valentín González Formoso